b'\n_START_ARTICLE_\nPatrick Dempsey\n_START_SECTION_\nKarijera\n_START_PARAGRAPH_\nRo\xc4\x91en je kao najmla\xc4\x91i od troje djece. Njegov rodni grad je Lewiston, Maine. Majka mu je bila tajnica u srednjoj \xc5\xa1koli. Obrazovao se u nekoliko institucija. Ima irske krvi._NEWLINE_Bio je dobar \xc5\xbeongler i skija\xc5\xa1, postigav\xc5\xa1i velike uspjehe na nacionalnoj razini. Kasnije ga je zainteresirala gluma, a prve uspjehe donijelo mu je kazali\xc5\xa1te. Dospio je i do Los Angelesa._NEWLINE_Do sada je ostvario 50-tak uloga, a najvi\xc5\xa1e slave donijela mu je serija Uvod u anatomiju, gdje glumi neurokirurga Dr. Dereka Sheparda. Partnerice su mu bile glumice Hilary Swank, Reese Witherspoon, Kirstie Alley, Michelle Monahan i mnoge druge.\n_START_SECTION_\nPrivatni \xc5\xbeivot\n_START_PARAGRAPH_\nPatricku je dijagnosticirana disleksija u 12. godini. Zbog toga mora nau\xc4\x8diti sav tekst, da bi mogao nastupiti. \xc5\xbdenio se dva puta, ima troje djece, k\xc4\x87erku i sinove blizance._NEWLINE_Majci mu je dijagnosticiran rak jajnika, od kojeg se dva puta lije\xc4\x8dila. Zbog toga je osnovao centar za pomo\xc4\x87 oboljelima u rodnom gradu. Aktivan je u humanitarnim akcijama.'